น้องสาวถูกสุนัขที่เลี้ยงไว้ข่วนที่แขนเป็นรอยแดงและมีอาการแสบทั้งโดนกัดแต่กัดไม่เข้ากลัวน้ำลายสุนัขขณะที่กัดโดนแขนน้องสาวตรงที่โดนข่วน สุนัขพึ่งไปฉีดวัคซีนป้องกันพิษสนุขบ้าหลังจากน้องสาวถูกข่วนผ่านมา3สัปดาห์สุนัขปกติดี อยากทราบว่าน้องสาวจะเป็นอะไรมั้ยคะน้องสาวเคยฉีดวัคซีนพิษสุนัขบ้า2ครั้ง ครั้งล่าสุดประมาณ3-4ปีก่อน ขอสอบถามอีกเรื่องนึงค่ะเมื่อเดือนธันวาคมปีก่อนได้เลี้ยงแมวไว้แมวยังไม่ได้ฉีดวัคซีนเพราะอายุยังไม่ถึงประมาณ2เดือนกว่าๆ แมวเหมือนมีอาการป่วยและได้ตายไป ก่อนแมวตายน้องสาวชอบคลุกคลีและเล่นกับแมวอยู่บ่อยๆและสุนัขดังกล่าวก็เคยข่วนที่แขนของน้องสาวเป็นรอยแดงแสบกลัวแมวมาเลียบริเวณรอยข่วนที่แขนของน้องสาว ผ่านไป2เดือนแล้วตอนนี้น้องสาวยังปกติดี น้องสาวจะเป็นอะไรมั้ยคะต้องไปฉีดวัคซีนกระตุ้นมั้ย ถ้าไม่ฉีดจะเป็นอะไรมั้ยคะ ถามน้องสาวแล้วน้องสาวบอกว่าไม่โดนแต่กลัวแมวมาเลียแล้วน้องสาวไม่รู้ตัว
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยหากเคยฉีดวัคซีนพิษสุนัขบ้าครบคอร์สมาแล้ว และได้ฉีดกระตุ้นไปล่าสุดเมื่อ 3-4 ปีก่อน เมื่อโดนแมวกัดซ้ำอีก ก็ควรฉีดกระตุ้นไป 2 เข็มห่างกัน 3 วันค่ะระยะฟักตัวของโรคพิษสุนัขบ้าส่วนใหญ่จะอยู่ประมาณ 2-8 สัปดาห์ จริงๆถ้าเลยช่วงเวลา 8 สัปดาห์หรือ 2 เดือนไปแล้วก็ลดโอกาสที่จะมีเชื้อลง แต่อย่างไรก็ตามโรคพิษสุนัขบ้ามีความแตกต่างกันได้ เคยมีรายงานการพบเชื้อหลังถูกกัดได้เป็นปี ดังนั้นตอนนี้หากผ่านมา 2 เดือน ยังไม่มีอาการอะไร แต่ไม่สบายใจ ควรจะไปกระตุ้นวัคซีนเพื่อป้องกันเอาไว้ก่อนจะดีที่สุด เพราะถ้าไม่มีอาการอะไร วัคซีนน่าจะยังมีประสิทธิภาพในการป้องกันโรคได้อยู่ค่ะ